সন্দেহজনক হেতু
সন্দেহজনক হেতু (ইংরেজি: Questionable cause) হলো এক প্রকার অনানুষ্ঠানিক ভুল বা অনুপপত্তি। একে অহেতুক হেতু (ইংরেজি: False cause), কারণিক অনুপপত্তি (ইংরেজি: Causal fallacy) বা নন কাউসা প্রো কাউসাল (লাতিন: non causa pro causal) নামেও অভিহিত করা হয়ে থাকে। দুইটি বস্তু বা ঘটনার মাঝে কোন সম্পর্ক বিদ্যমান থাকলেই একটি হতে আরেকটি জাত হয় না। যদি কেউ একটি হতে আরেকটি জাত বলে মনে করে তখন তা হয় অহেতুক হেতু বা ফল্স কজ। দুটি ঘটনা একইভাবে বা একইসময়ে অর্থাৎ যুগপৎ সংঘটিত হলে সেটা নেহাত দৈবঘটনা হতে পারে, নয়ত তাদের কোন সাধারণ হেতু বা উৎস থাকতে পারে।